Diari Oficial de la Generalitat Valenciana


Sumari del DOGV 7679, del 16-12-2015 (2015/9644)

Notificació de la sentència dictada en el procediment ordinari número 1410/2012.
--------------------------------------------------------------------------------

### Dades del document

Número de DOGV
:   7679

Data del DOGV
:   16-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9644


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1410/2012. [2015/9644]  
Demandant: FGA Capital Spain, EFC SA.  
Procuradora: Sonia López Roch.  
Demandat: Sidney Alves de Almeida i Tarim Pla, SL.  
Procurador/a: -  
Eva María Mateu Peidró, secretària d'aquest Jutjat de Primera Instància número 2 de Castelló de la Plana, faig saber que en aquest procediment s'ha dictat sentència, en data 28 d'abril de 2014, que té l'encapçalament i la dispositiva que, literalment, són com segueix:  
  
«Procediment: judici ordinari 1410/2012.  
Sentència número 000050/2014  
Castelló de la Plana, 28 d'abril de 2014  
Diana Moreno Martín, magistrada jutgessa del Jutjat de Primera Instància número 2 de Castelló de la Plana i partit, he vist aquestes actuacions de judici ordinari seguides en aquest Jutjat amb el número 1410/2012, en què ha sigut part demandant la mercantil FGA Capital Spain, Establecimiento Financiero de Crédito SA, representada per la procuradora la senyora López Rochy, assistida pel lletrat Josep Palleja Monne, i part demandada la mercantil Tarim Pla, SL, i Sidney Alves de Almeida, ambdós en situació de rebel·lia processal, sobre resolució contractual i reclamació d'una quantitat.  
Dispositiva  
Estime íntegrament la demanda formulada per la procuradora la senyora López Roch, en nom i representació de la mercantil FGA Capital Spain, Establecimiento Financiero de Crédito SA, contra la mercantil Tarim Pla, SL, i Sidney Alves de Almeida, i, en conseqüència, declare resolt el contracte d'arrendament financer de data 23 de febrer de 2009 sobre el vehicle tot terreny marca Land-Rover, model Range Rover Sport 3, matrícula 2992 XDQ, i, en conseqüència, condemne la mercantil Tarim Pla, SL, a restituir la possessió material del bé i fer entrega d'aquest a l'entitat actora; igualment, condemne la mercantil Tarim Pla, SL, i Sidney Alves de Almeida, que, conjuntament i solidàriament abonen a l'actora, i pels conceptes expressats en la demanda i en aquesta resolució, la quantitat de 23.702,83 euros, més els interessos legals des de la interposició de la demanda fins a la sentència, i a partir de la sentència els interessos de l'article 576 de la Llei d'Enjudiciament Civil, i l'abonament de les costes processals produïdes en aquest plet.  
  
Notifiqueu aquesta sentència a les parts i feu-los saber que, en contra, s'hi podra interposar davant d'aquest jutjat, amb la consignació prèvia del dipòsit legalment previst, un recurs d'apel·lació en ambdós efectes, dins dels 20 dies següents a la notificació perquè el resolga l'Audiència Provincial de Castelló.  
Aquesta és la meua sentència, que pronuncie, mane i firme.»  
  
I perquè conste i els valga d'edicte per a la notificació de la sentència als codemandats Sidney Alves de Almeida i a Tarim Pla, SL, estenc aquest edicte.  
  
Castelló de la Plana, 10 de setembre de 2014.- La secretària judicial: Eva María Mateu Peidró.